पीडब्ल्यूआर 
पीआर नंबर 97411 
जिंग्शी सिटी एक नैनिंग 
जिंग्शी सिटी ने सीमा कारोबार का नया मॉडल बनाने के  लिए सीमा पार ई—कॉमर्स अनुभव केंद्र स्थापित किया 
नैनिंग, चीन, 11 अगस्त, 2022, शिन्हुआ—एशियानेट।  
बेस, गुआंग्शी झुआंग आॅटोनोमस क्षेत्र में हाल ही में जिंग्शी सीमा—पार ई—कॉमर्स अनुभव केंद्र और जिंग्शी ई—कॉमर्स सार्वजनिक सेवा केंद्र का उद्घाटन किया गया। सीमा—पार ई—कॉमर्स का यह नया मॉडल सीमा—पार व्यापार उद्योगों की परिचालन और प्रबंधन लागत में कमी लाने में मदद करेगा, सीमा—पार व्यापार के सुविधा स्तर में सुधार लाएगा और जिंग्शी विशेषता कृषि उत्पादों के 'वैश्विक होने, इसके बाजार को विस्तार देने और वैश्विक स्तर पर बेचे जाने' में भी मदद करेगा। 
गुआंग्शी रूतेई फूड कंपनी, लिमिटेड के चेयरमैन देंग पेबिन ने कहा कि कंपनी ने अतीत में आॅफलाइन चैनल के जरिये मुख्य रूप से जिंग्शी के बड़े फल हॉथॉर्न और अन्य विशेषता वाले कृषि उत्पाद बेचे हैं। अब जिंग्शी सीमा—पार ई—कॉमर्स प्लेटफॉर्म के जरिये और ज्यादा उत्पाद भी पूरी दुनिया में बेचे जा सकते हैं। जिंग्शी ई—कॉमर्स आॅफिस के आंकड़ों के मुताबिक, 2022 की पहली छमाही में जिंग्शी में ई—कॉमर्स का लेनदेन 9,440,000 आरएमबी के ग्रामीण उत्पादों की नेटवर्क बिक्री के साथ सुधार जारी रखे हुए है। 
जिंग्शी सिटी के प्रचार विभाग के मुताबिक, जिंग्शी चीन—वियतनाम सीमा के पास अवस्थित है। लांगबैंग पोर्ट चीन के राष्ट्रीय स्तर के प्रथम श्रेणी के बंदरगाहों में से एक है। वर्ष 2021 में अंतरराष्ट्रीय बंदरगाह बनने के बाद पूरी दुनिया के लोग, सामान और वाहन लांगबैंग पोर्ट के जरिये देश में आवाजाही कर सकते हैं। जिंग्शी सीमा—पार ई—कॉमर्स अनुभव केंद्र सीमा—पार ई—कॉमर्स और डिजिटल सीमा व्यापार के लिए सार्वजनिक सेवा प्लेटफॉर्मों के निर्माण के लिए लांगबैंग पोर्ट पर निर्भर करेगा, पोर्ट की कस्टम क्लीयरेंस प्रभावशीलता सुधारेगा, व्यापारिक माहौल को अनुकूल बनाएगा और पोर्ट के आर्थिक विकास को बढ़ावा देगा। 
स्रोत: जिंग्शी सिटी का प्रचार विभाग 
तस्वीर संलग्नक लिंक: 
लिंक: http://asianetnews.net/view-attachment?attach-id=427329
कैप्शन: जिंग्शी सीमा—पार ई—कॉमर्स अनुभव केंद्र पर 'आॅनलाइन खरीदारी' का अनुभव लेते ग्राहक।  
लिंक:  http://asianetnews.net/view-attachment?attach-id=427340
कैप्शन: जिंग्शी सीमा—पार ई—कॉमर्स अनुभव केंद्र पर सामान खरीद रहे ग्राहक। 
शिन्हुआ—एशियानेट: रंजन